text: КЗК разреши сделката на "Булгартабак" с БАТ | Клуб 'Z'
  Свързваната с Пеевски компания продава марки и дистрибуция за 100 милиона евро
  02.05.2017, 18:03 ч.
  последна редакция 02.05, 18:03 ч.
  Комисията за защита на конкуренцията разреши на "Бритиш американ табако" (БАТ) да купи най-популярните марки цигари на "Булгартабак холдинг". Разрешението на антимонополната комисия бе последна преграда пред финализиране на сделката.
  Свързваният с Делян Пеевски тютюнев холдинг продава марките Victory, Eva Slim и GD, както и дистрибуторската компания "Експрес логистика & дистрибуция".
  "След осъществяване на планираната концентрация общият пазарен дял, формиран от дела на БАТ и от дела на обекта на придобиване, ще бъде в границите 40- 50%, изчислен и по двата критерия - в натура и в стойност", се казва в решението на КЗК.
  Преди сделката БАТ имаше само 12% пазарен дял в България.
  Собствените марки цигари на БАТ са Dunhill, Lucky Strike, Kent, Pall Mall, Benson & Hedges и Rothmans. В началото на годината БАТ купи американския тютюнев гигант Reynolds за 49,4 милиарда долара. Така британците придобиха и марката Camel.
  Комисията е установила, че "Булгартабак" и БАТ не са близки конкуренти по цени - БАТ е позиционирана главно във високия клас, докато обект на придобиване са цигари от останалите класове и то главно ниския.
  От решението на КЗК се разбира, че купувачът и продавачът все още не са се разбрали за марките MM и Prestige, за които имат само проектодоговор.
  Булгартабак, Бритиш американ тобако, Пеевски, цигари
  Permalink Submitted by Вера Шопова on Tue, 05/02/2017 - 18:16
  Това въпреки сърцераздирающия вой на биволарите? Очакваме остра реакция от др. Кънев и местната редакция. Всички капиталци в акция!